FORTH ปี 65 กวาดกำไรทะลุ 700 ล้าน โต 7% แจกปันผล 0.37 บ. XD 14 มี.ค.นี้
FORTH อวดกำไรปี 65 โต 7% แตะ 775 ลบ. อานิสงส์รายได้จากธุรกิจอีเอ็มเอสและธุรกิจสมาร์ท เซอร์วิส หนุน พร้อมแจกปันผล 0.37 บ. ขึ้นเครื่องหมาย XD 14 มี.ค.นี้
FORTH อวดกำไรปี 65 โต 7% แตะ 775 ลบ. อานิสงส์รายได้จากธุรกิจอีเอ็มเอสและธุรกิจสมาร์ท เซอร์วิส หนุน พร้อมแจกปันผล 0.37 บ. ขึ้นเครื่องหมาย XD 14 มี.ค.นี้
27 ก.พ. 2566

บริษัท ฟอร์ท คอร์ปอเรชั่น  จำกัด (มหาชน) หรือ FORTH รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

บริษัทมีรายได้รวมสำหรับปี 2565 จำนวน 9,754 ล้านบาท เพิ่มขึ้น 941 ล้านบาท หรือเพิ่มขึ้นร้อยละ 11 เมื่อเปรียบเทียบกับรายได้รวมสำหรับปี 2564 ซึ่งมีจำนวน 8,813 ล้านบาท โดยส่วนใหญ่เกิดจากการเพิ่มขึ้นของรายได้จากธุรกิจอีเอ็มเอสและธุรกิจสมาร์ท เซอร์วิส ส่งผลให้บริษัทมีกําไรสุทธิ จำนวน 775 ล้านบาท เพิ่มขึ้น 53 ล้านบาท หรือเพิ่มขึ้นร้อยละ 7 เมื่อเปรียบเทียบกับกําไรสุทธิสำหรับปี 2564 ซึ่งมีจำนวน 722 ล้านบาท โดยส่วนใหญ่เกิดจากการเพิ่มขึ้นของกําไรขั้นต้น
นอกจากนั้นที่ประชุมคณะกรรมการบริษัทฯ วันที่ 24 ก.พ.66 จ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค. 65 เป็นเงินสดในอัตรา 0.37บาท กำหนดขึ้นเครื่องหมาย XD วันที่ 14 มี.ค.66 และกำหนดจ่ายเงินปันผลในวันที่ 8 พ.ค.66